NORAKSTS

|  |  |
| --- | --- |
| 24.02.2022. | Nr.3/33 |
|  |  |

**GROZĪJUMI JELGAVAS PILSĒTAS DOMES 2018. GADA 25. JANVĀRA LĒMUMĀ NR.1/13 “JELGAVAS PILSĒTAS DOMES BĒRNU TIESĪBU AIZSARDZĪBAS SADARBĪBAS GRUPAS SASTĀVA APSTIPRINĀŠANA”**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 21. panta pirmās daļas 24. punktu, 61. pantu, Administratīvo teritoriju un apdzīvoto vietu likuma 8.panta otro un trešo daļu un Jelgavas valstspilsētas pašvaldības iestādes “Jelgavas sociālo lietu pārvalde” vadītājas E.Krūmiņas 2022. gada 12. janvāra iesniegumu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2018. gada 25. janvāra lēmumā Nr. 1/13 “Jelgavas pilsētas domes Bērnu tiesību aizsardzības sadarbības grupas sastāva apstiprināšana” šādus grozījumus:

1. Aizstāt lemjošajā daļā visā tekstā vārdu “domes” ar vārdu “pašvaldības”.
2. Aizstāt lemjošajā daļā visā tekstā vārdu “pilsētas” ar vārdu “valstspilsētas”.
3. Izteikt 1. punktu šādā redakcijā:

“1. Guna Ziemele – Jelgavas valstspilsētas pašvaldības iestādes “Jelgavas sociālo lietu pārvalde” Ģimenes atbalsta nodaļas vadītāja;”.

1. Aizstāt 3. punktā vārdus “Jelgavas pilsētas pašvaldības policija” ar vārdiem “Jelgavas pašvaldības policija”.
2. Aizstāt 5. punktā vārdus “Jelgavas pilsētas pašvaldības administrācijas Sabiedrības integrācijas pārvaldes speciālists darbam ar senioriem un cilvēkiem ar īpašām vajadzībām” ar vārdiem “Jelgavas valstspilsētas pašvaldības iestādes “Sabiedriskais centrs” jaunatnes lietu speciālists”.
3. Svītrot 6. punktā vārdus “Jelgavas pilsētas pašvaldības administrācijas Administratīvās pārvaldes vadītājas vietnieks”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī